***Biografija:***

*Mirjana Jeleč Raguž rođena je 08. 11. 1977. godine u Požegi, Hrvatska. Osnovnu i srednju školu smjera Opća gimnazija završila je u Požegi. Diplomirala je na Ekonomskom fakultetu Sveučilišta u Zagrebu na kojemu je završila i magisterij znanosti. Doktorat znanosti na izvandoktorskom studiju stekla je na Ekonomskom fakultetu Sveučilišta J. J. Strossmayer u Osijeku 2011. godine. Nakon diplomiranja radila je u tvrtki Presoflex d.o.o. Na usavršavanju engleskog jezika provela je godinu dana u Velikoj Britaniji, East Surrey College. Dobitnicom je stipendije Junior Faculty Development Program (JFDP), US Department of State, na temelju koje je provela pola godine kao gostujući profesor u Sjedinjenim Američkim Državama. Od 2003. godine zaposlena je na Veleučilištu u Požegi, danas u nastavnom zvanju profesora visoke škole. Autorica je ili suautorica 30-ak znanstvenih i stručnih članaka.*